**PREGLED STANJA I PODUZETIH MJERA NA PREVENCIJI – 02.04.2020.**

**Nove poduzete mjere u Bosni i Hercegovini do 02.04.2020.:**

**Vlada FBIH je najavila konkretne mjere pomoći gospodarstvu. Glavni prioritet Vlade FBiH je subvencioniranje poreza i doprinosa za sve zaposlene u realnom sektoru na cijeloj teritoriji Federacije BiH.**

**Poduzete mjere prevencije širenja virusa u BH okruženju u protekla 24h:**

Iz Granične policije BiH je saopćeno da će Hrvatska od 02.04. od 7 sati privremeno zatvoriti sve granične prijelaze **za pogranični promet** između Hrvatske i Bosne i Hercegovine.

Zabrana prometa uključivat će i one granične prijelaze preko kojih je odlukom Mješovite komisije za praćenje ugovora između Hrvatske i Bosne i Hercegovine o graničnim prijelazima privremeno omogućen međunarodni promet.

Iz Granične policije BiH dodatno su pojasnili da navedeni pogranični prijelazi nemaju sanitarne inspektore, koji se inače nalaze na svim međunarodnim graničnim prijelazima, te na pograničnim prijelazima nije moguće izdati rješenje o samoizolaciji za putnike i koristi ih isključivo lokalno stanovništvo

CRNA GORA:

Produžena je zabrana za ulazak stranih državljana do 15.4. Produžena je odluka o zatvaranju škola, kafića, restorana, tržnih centara, sportskih centara i većine trgovina.

SRBIJA:

Očekuje se da će Srbija biti najmanje ekonomski pogođena zemlja u Srednjoj i Istočnoj Europi (CEE), otkriva nedavno objavljeno istraživanje Erste grupe. Pad BDP-a se očekuje u 2020. godini za oko 2,3 posto.

Nove mjere uključuju zabranu svih aktivnosti koje uključuju bliski fizički kontakt, uključujući zatvaranje frizerskih salona i teretana, kockarnica i kladionica.

Zastave u svim javnim institucijama će biti spuštene na pola koplja.

Državni tajnik srpskog ministarstva okoliša Branislav Blažić, koji je bolovao od koronavirusa, umro je u srijedu.

Policija u Srbiji uhitila je osobu u srijedu zbog sumnje da širi paniku širenjem lažnih vijesti na Twitteru gdje je pisao da će ta zemlja primijeniti 24-satnu policijsku sat.

Broj slučajeva COVID-19 u Srbiji prelazi 1000.

HRVATSKA:

Novi dodatni paket ekonomskih mjera će danas biti na Vladi. Mjere su sljedeće:

* Potpora za radnike isplatom minimalne plaće koja je propisana u prvom paketu pomoći, ovim mjerama se podiže s 3200 kuna na 4000 kuna neto. Država će preuzeti i plaćanje doprinosa na taj iznos. Skupa s prvim paketom to je oko 8,5 milijardi kuna.
* Druga mjera je za poduzeća kojima je rad onemogućen ili znatno otežan – bit će djelomično ili u cijelosti oslobođeni poreznih davanja za ožujak, travanj i lipanj. Riječ je o porezu na dobit, dohodak i o doprinosima. Tvrtke s prihodima manjim od 7,5 milijuna kuna koje imaju pad prihoda veći od 50% će biti oslobođeni poreznih davanja.
* Plaćanje PDV-a će biti obvezno tek po naplati izdanih računa.
* Država će biti maksimalno štedljiva, obavljat će se samo javna nabava ključna za funkcioniranje države.
* Malim mljekarima će država otkupiti sve tržišne viškove.

Dijagnostički „drive-through“ je uveden u Zagrebu kako bi se ubrzalo testiranje ljudi na koronavirus.

KOSOVO:

Oko 50 radio i televizijskih stanica suočava se sa zatvaranjem svojih vrata, čime će oko 400 ostati bez posla.

Udruženje žena Komogllava u gradu Uroševcu dobrovoljno je šivalo oko 1.000 zaštitnih maski koje će distribuirati humanitarna nevladina organizacija Pomoć.

Izvori:

[www.fbihvlada.gov.ba](http://www.fucz.gov.ba/)

[www.faktor.ba](http://www.komorabih.ba/privremene-mjere-bankama-za-ublazavanje-negativnih-ekonomskih-posljedica/)

<https://balkaninsight.com/2020/03/16/coronavirus-live-updates/>

<https://www.vecernji.hr/>